Πρόταση κανονισμού (ΕΚ) του Συμβουλίου που τροποποιεί τον κανονισμό (ΕΟΚ) αριθ. 3821/85 του Συμβουλίου και την οδηγία 88/599/ΕΟΚ του Συμβουλίου σχετικά με τη συσκευή ελέγχου στον τομέα των οδικών μεταφορών (94/C 243/06) (Κείμενο που παρουσιάζει ενδιαφέρον για τον ΕΟΧ) COM(94) 323 τελικό - 94/0187(SYN)

(Υποβλήθηκε από την Επιτροπή στις 22 Ιουλίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής,

Σε συνεργασία με το Ευρωπαϊκό Κοινοβούλιο,

Έχοντας υπόψη τη γνώμη της Οικονομικής και Κοινωνικής Επιτροπής,

Εκτιμώντας:

ότι ο κανονισμός (ΕΟΚ) αριθ. 3821/85 του Συμβουλίου της 20ής Δεκεμβρίου 1985 σχετικά με τη συσκευή ελέγχου στον τομέα των οδικών μεταφορών (1), όπως τροποποιήθηκε τελευταία από τον κανονισμό (ΕΟΚ) αριθ. 3688/92 της Επιτροπής (2), ορίζει διατάξεις σχετικά με την κατασκευή, εγκατάσταση, χρησιμοποίηση και έλεγχο των συσκευών ελέγχου στον τομέα των οδικών μεταφορών 7

ότι οι οικονομικές πιέσεις που ασκούνται στις επιχειρήσεις μεταφορών και, συνεπώς, στους οδηγούς δρουν κατά της τήρησης των απαιτούμενων ωρών υπηρεσίας και περιορισμών της ταχύτητας και ότι η τρέχουσα εφαρμογή δεν παρέχει επαρκή κίνητρα για την αντιμετώπιση σοβαρών παραβάσεων 7

ότι αυτή η κατάφωρη παράβαση είναι απαράδεκτη για τον ίδιο τον οδηγό, επηρεάζει αρνητικά το θεμιτό ανταγωνισμό και περικλείει κινδύνους για την οδική ασφάλεια 7 ότι θα αυξηθεί η οδική ασφάλεια με την ενθάρρυνση της συνετής οδήγησης μέσω αυτόματης καταγραφής άλλων στοιχείων της κίνησης του οχήματος, όπως η ταχύτητα και η διανυθείσα απόσταση 7

ότι, είναι σημαντικό κάθε μελλοντικό σύστημα να διατηρεί τα οφέλη ίδιου τουλάχιστον βαθμού ακρίβειας, αξιοπιστίας και αποδοχής με το τρέχον σύστημα, το οποίο τα τελευταία σαράντα χρόνια βελτίωσε τη συμμόρφωση στην εθνική και κοινοτική νομοθεσία 7

ότι οι κοινωνικές διατάξεις της ΕΚ περιλαμβάνουν απαιτήσεις σχετικά με όρια στην ημερήσια περίοδο οδήγησης και τις περιόδους ανάπαυσης καθώς και για τη συνολική διάρκεια οδήγησης και τις περιόδους ανάπαυσης ανά δύο εβδομάδες 7

ότι οι απαιτήσεις αυτές είναι σήμερα δύσκολο να εφαρμοστούν δεδομένου ότι, τα δεδομένα που καταγράφονται στα διάφορα ημερήσια φύλλα καταγραφής, εκ των οποίων τα φύλλα καταγραφής της τρέχουσας εβδομάδας και της τελευταίας ημέρας της προηγούμενης εβδομάδας φυλάσσονται στο θάλαμο του οδηγού 7

ότι η καθιέρωση της κάρτας οδηγού θα θέσει ένα τέλος σε πολλές από τις πιο συνηθισμένες καταχρήσεις του σημερινού συστήματος, εξασφαλίζοντας ότι τα στοιχεία που καταγράφονται είναι αμέσως διαθέσιμα με οπτική απεικόνιση, σαφή, ευανάγνωστα και αξιόπιστα και κυρίως ότι παρέχουν μια αδιαμφισβήτητη καταγραφή των ενεργειών του οδηγού κατά τις τελευταίες είκοσι οκτώ ημέρες οδήγησης 7

ότι, συνεπώς, πρέπει να τροποποιηθεί ο κανονισμός (ΕΟΚ) αριθ. 3821/85 προκειμένου να προβλεφθεί η προσθήκη ενός ηλεκτρονικού μηχανισμού πληροφόρησης σχετικά με τον οδηγό, ώστε να καταστεί δυνατή η τοποθέτηση της κάρτας οδηγού στην υπάρχουσα συσκευή ελέγχου 7

ότι, σύμφωνα με την αρχή της επικουρικότητας, η κοινοτική δράση είναι απαραίτητη προκειμένου να προληφθούν στρεβλώσεις του ανταγωνισμού και πρακτικές δυσκολίες που μπορεί να αντιμετωπίσουν οι οδηγοί της Κοινότητας, οι επιχειρήσεις και η βιομηχανία εξαιτίας της εφαρμογής αποκλινότων εθνικών κανόνων 7

ότι, ο κανονισμός αυτός, όσον αφορά τις προδιαγραφές της κάρτας οδηγού, εφαρμόζει τη «νέα προσέγγιση» στις εναρμονισμένες τεχνικές προδιαγραφές, καθιερώνοντας ένα γενικό πλαίσιο για τις προδιαγραφές του μηχανισμού και αφήνοντας τη ρύθμιση των επιμέρους απαιτήσεων στις διαδικασίες βιομηχανικής τυποποίησης 7 ότι πρέπει να προβλεφθεί μια απλοποιημένη διαδικασία για την προσαρμογή των τεχνικών πτυχών του εν λόγω κανονισμού και την προμήθεια εναλλακτικών συστημάτων που πληρούν τις ίδιες ουσιαστικές λειτουργίες 7

ότι η τεχνική προσαρμογή, μαζί με τα εναλλακτικά συστήματα τα οποία, για παράδειγμα, αντικαθιστούν την υπάρχουσα συσκευή ελέγχου - «ταχογράφο» και το φύλλο καταγραφής με ένα σύστημα που αποθηκεύει δεδομένα σε ψηφιακή μορφή, έχουν εγκριθεί από την Επιτροπή, η οποία επικουρείται από την επιτροπή για την προσαρμογή στην τεχνική πρόοδο, η δομή και οι όροι άσκησης των εκτελεστικών αρμοδιοτήτων της οποίας ορίζονται από τη διαδικασία ΙΙ, εναλλακτική διατύπωση β του άρθρου 2 της απόφασης 87/373/ΕΟΚ 7

ότι η έγκριση εναλλακτικού συστήματος εξαρτάται από το βαθμό κατά τον οποίο το σύστημα πληροί τουλάχιστον τη λειτουργία του συστήματος που περιγράφεται στο παράρτημα ΙΑ 7

ότι το πεδίο του εν λόγω κανονισμού περιλαμβάνει οχήματα που υπόκεινται στις διατάξεις του κανονισμού (ΕΟΚ) αριθ. 3820/85 και τέθηκαν για πρώτη φορά σε κυκλοφορία μετά την 1η Ιανουαρίου 1990,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3821/85 του Συμβουλίου τροποποιείται ως εξής:

1. (αφορά μόνο την πορτογαλική έκδοση).

2. Το άρθρο 1 τροποποιείται προσθέτοντας «ή ΙΑ» μετά τα «παραρτήματα Ι».

3. Τα άρθρα 4, 5, 6, 7, 8, 11 και 15 παράγραφοι 1 και 2 πρώτο και δεύτερο εδάφιο και παράγραφοι 3 και 4, τροποποιούνται προσθέτοντας τις λέξεις «ή κάρτας οδηγού» όταν γίνεται μνεία σε φύλλο ή φύλλα καταγραφής.

4. Στο άρθρο 14 προστίθενται οι ακόλουθοι παράγραφοι 3, 4 και 5:

«3. Η κάρτα οδηγού, όπως ορίζεται στο παράρτημα ΙΑ, χορηγείται στον οδηγό από την οικεία αρχή του κράτους μέλους στο οποίο διαμένει κανονικά ο οδηγός. Οι αρχές εξατομικεύουν την κάρτα οδηγού προσθέτοντας τα στοιχεία που αναφέρονται στο παράρτημα ΙΑ κεφάλαιο ΙV στοιχείο στ) στις κενές ευφυείς κάρτες, οι οποίες είναι σύμφωνες με τα κατάλληλα πρότυπα CEN, και έναν αύξοντα αριθμό στο τσιπ.

Ο οδηγός μπορεί να έχει μόνο μία κάρτα οδηγού. Ο οδηγός μπορεί να χρησιμοποιεί μόνο τη δική του προσωπική κάρτα οδηγού. Ο οδηγός δεν μπορεί να χρησιμοποιεί μία κάρτα οδηγού που έχει λήξει.

4. Όταν εκδίδεται νέα κάρτα οδηγού σε αντικατάσταση της παλαιάς, όλα τα αποθηκευμένα στοιχεία μεταφέρονται από την παλαιά στη νέα κάρτα οδηγού όσο είναι δυνατόν. Η νέα κάρτα θα περιλαμβάνει τον ίδιο αριθμό οδηγού αλλά ο δείκτης θα αυξηθεί κατά μία μονάδα. Η εκδούσα αρχή τηρεί αρχεία σχετικά με τις απώλειες καρτών οδηγού ή τις ελαττωματικές κάρτες. Η εκδούσα αρχή χορηγεί νέα κάρτα σε αντικατάσταση της παλαιάς εντός προθεσμίας τριών ημερών από την παραλαβή της αίτησης αντικατάστασης.

5. Τα κράτη μέλη απαιτούν τη φύλαξη των στοιχείων του οδηγού που είναι αποθηκευμένα στην ευφυή κάρτα από την επιχείρηση ή τον εκπρόσωπό της. Στις περιπτώσεις αυτές, μπορούν να ζητούν να καταγράφεται στην κάρτα οδηγού η μεταφορά των δεδομένων (χρόνος, επωνυμία επιχείρησης).»

5. Το άρθρο 15 τροποποιείται ως εξής:

Στην παράγραφο 3 προστίθεται μια τρίτη περίπτωση:

«- Κατά το πέρας του χρόνου εργασίας, ο οδηγός πρέπει να βγάζει την κάρτα οδηγού με ένα κουμπί ελέγχου.»

Στην παράγραφο 6 προστίθεται ένα τρίτο εδάφιο:

«Απαγορεύεται η παραπλανητική χρησιμοποίηση της συσκευής με οποιοδήποτε τρόπο που μπορεί να προκαλέσει αλλοίωση των καταγραφών. Επί του οχήματος δεν επιτρέπεται να υπάρχει κανένας μηχανισμός που έχει σχεδιαστεί να χρησιμοποιηθεί για το σκοπό αυτό.»

Στην παράγραφο 7 προστίθεται η ακόλουθη πρόταση:

«Ένας εξουσιοδοτημένος υπάλληλος για τον έλεγχο μπορεί να ελέγχει τη συμμόρφωση στον κανονισμό (ΕΟΚ) αριθ. 3820/85 αναλύοντας το φύλλο καταγραφής, μέσω του μηχανισμού οπτικής απεικόνισης ή διαβάζοντας τα δεδομένα από την κάρτα οδηγού εφόσον ο υπάλληλος που είναι επιφορτισμένος με τον έλεγχο έχει πρόσβαση σε κατάλληλο μηχάνημα ανάγνωσης.»

6. Στο άρθρο 16 προστίθεται η ακόλουθη παράγραφος 3:

«3. Εάν κάρτα οδηγού χαθεί, φθαρεί ή παρουσιάσει κάποιο ελάττωμα, ο οδηγός πρέπει να επιστρέψει την εν λόγω κάρτα στην εκδούσα αρχή και να αναφέρει το γεγονός στις οικείες αρχές του κράτους μέλους στο οποίο διαπιστώθηκε το πρόβλημα. Ο οδηγός μπορεί να εξακολουθήσει να οδηγεί χωρίς κάρτα οδηγού για δεκαπέντε ημέρες κατ' ανώτατο όριο, εφόσον παρέχει επαρκείς αποδείξεις ότι έχει υποβληθεί έκθεση στις οικείες αρχές ή για μεγαλύτερη χρονική περίοδο, εάν είναι απαραίτητο προκειμένου να επιστρέψει το όχημα στις εγκαταστάσεις του.»

7. Στο άρθρο 17 προστίθενται οι ακόλουθοι παράγραφοι 2 και 3:

«2. Νέα παραρτήματα μπορούν να υιοθετούνται σύμφωνα με την ίδια διαδικασία, προκειμένου να ορίζονται οι τεχνικές απαιτήσεις για τη συσκευή ελέγχου, στην οποία το φύλλο καταγραφής και ο μηχανισμός καταγραφής, όπως ορίζονται στο παράρτημα ΙΑ, αντικαθίστανται από τεχνολογία που παρέχει ανάλογη ακρίβεια και ανάλυση. Η τεχνολογία αυτή μπορεί να καταγράφει δεδομένα σε ψηφιακή μορφή. Εντούτοις, η λειτουργία του φύλλου καταγραφής όσον αφορά την οπτική καταγραφή των δεδομένων σχετικά με τις ώρες οδήγησης και τις υπερβάσεις ταχύτητας πρέπει να αναπαράγεται με μία εκτύπωση που θα λαμβάνεται όταν ζητείται. Οι τεχνικές απαιτήσεις των νέων αυτών παραρτημάτων περιλαμβάνουν διαδικασίες για τη μεταφόρτωση των δεδομένων που έχουν καταγραφεί. Η λειτουργία και οι προδιαγραφές της κάρτας οδηγού καθώς και η διασύνδεσή της με τη συσκευή ελέγχου και τη μονάδα οπτικής απεικόνισης περιγράφονται στο παράρτημα ΙΑ του παρόντος κανονισμού.

3. Τυχόν τροποποιήσεις σε αυτόν τον κανονισμό μπορούν να υιοθετηθούν σε συμφωνία με την ίδια διαδικασία.»

8. Το άρθρο 18 αντικαθίσταται με το ακόλουθο:

«Η Επιτροπή επικουρείται από μια επιτροπή συμβουλευτικού χαρακτήρα την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.»

9. Προστίθεται ένα νέο παράρτημα, Παράρτημα Ι Α.

Άρθρο 2

1. Τα οχήματα που τέθηκαν σε κυκλοφορία πριν την 1η Ιανουαρίου 1990 πρέπει να είναι εξοπλισμένα με τη συσκευή καταγραφής που αναφέρεται στο άρθρο 1 ή το παράρτημα 1 Α. Τα άρθρα 14 παράγραφοι 3, 4 και 5 και τα άρθρα 15 παράγραφος 3 και 16 παράγραφος 3 δεν εφαρμόζονται σε αυτά τα οχήματα εξοπλισμένα με τη συσκευή ελέγχου στην οποία αναφέρεται το παράρτημα Ι.

2. Τα οχήματα που τίθενται σε κυκλοφορία από την 1η Ιανουαρίου 1990 και πριν από την 1η Ιανουαρίου 1996 πρέπει, πριν από τον Ιανουάριο 2000, να εξοπλιστούν με τη συσκευή ελέγχου που αναφέρεται στο παράρτημα ΙΑ του παρόντος κανονισμού, μη λαμβάνοντας υπόψη τις ακόλουθες απαιτήσεις του παραρτήματος ΙΑ:

- Κεφάλαιο ΙΙ στοιχείο α) σημεία 7, 8 και 9, στοιχείο γ) σημείο 5 και στοιχείο ε) σημεία 13, 14

- Κεφάλαιο ΙΙ στοιχείο ε) σημείο 9 όσον αφορά τον πρώτο αύξοντα αριθμό φύλλου καταγραφής κάθε ημέρας

- Κεφάλαιο ΙΙ στοιχείο ε) σημεία 10 και 11

- Κεφάλαιο ΙΙΙ στοιχείο α) σημεία 1.2 τέταρτη περίπτωση και 1.5, δεύτερη και τρίτη περίπτωση και στοιχείο α) σημείο 7.4

- Κεφάλαιο ΙV στοιχεία β) και δ).

3. Τα οχήματα που τίθενται σε κυκλοφορία από την 1η Ιανουαρίου 1996 έως την 1η Ιανουαρίου 1998 πρέπει, πριν από την 1η Ιανουαρίου, να εξοπλιστούν με τη συσκευή ελέγχου που αναφέρεται στο παράρτημα ΙΑ του παρόντος κανονισμού, μη λαμβάνοντας υπόψη τις ακόλουθες απαιτήσεις του παραρτήματος ΙΑ:

- Κεφάλαιο ΙΙ στοιχείο α) σημεία 8 και 9 και στοιχείο γ) σημείο 5

- Κεφάλαιο ΙΙ στοιχείο ε) σημείο 9 όσον αφορά τον πρώτο αύξοντα αριθμό φύλλου καταγραφής κάθε ημέρας

- Κεφάλαιο ΙΙ στοιχείο ε) σημεία 10 και 11

- Κεφάλαιο ΙΙΙ στοιχείο α) σημεία 1.2 τέταρτη περίπτωση και στοιχείο α) σημείο 7.4

- Κεφάλαιο ΙV στοιχεία β) και δ).

4. Εάν, προκειμένου να πληρούνται οι απαιτήσεις της παραγράφου 2 ή 3, πρέπει να τοποθετηθεί πρόσθετος μηχανισμός στην υπάρχουσα συσκευή ελέγχου, αυτός ο πρόσθετος μηχανισμός υπόκειται στις διατάξεις περί έγκρισης τύπου σύμφωνα με το κεφάλαιο ΙΙΙ του κανονισμού. Η αίτηση για έγκριση τύπου του πρόσθετου εξοπλισμού πρέπει να αναφέρει τον τύπο ή τους τύπους της συσκευής ελέγχου με τις οποίες θα χρησιμοποιηθεί. Για τη δοκιμή του πρόσθετου μηχανισμού, πρέπει να προμηθεύεται κατάλληλη συσκευή του σχετικού τύπου ή των σχετικών τύπων.

Οι οικείες αρχές των κρατών μελών πρέπει να αναφέρουν στο πιστοποιητικό έγκρισης του πρόσθετου μηχανισμού τον τύπο ή τους τύπους της συσκευής ελέγχου με τους οποίους μπορεί να χρησιμοποιηθεί ο πρόσθετος μηχανισμός.

Άρθρο 3

Από την 1η Ιανουαρίου 1997 τα κράτη μέλη δεν χορηγούν εγκρίσεις τύπου ΕΟΚ για καμία συσκευή ελέγχου που δεν συμμορφώνεται στις διατάξεις του παραρτήματος ΙΑ του παρόντα κανονισμού.

Άρθρο 4

Από την 1η Ιανουαρίου 1998 η συσκευή ελέγχου των νέων οχημάτων που τίθενται σε κυκλοφορία για πρώτη φορά πρέπει να τηρεί τις διατάξεις του κανονισμού (ΕΟΚ) αριθ. 3821/85 όπως τροποποιείται από τον παρόντα κανονισμό.

Άρθρο 5

Η οδηγία 88/599/ΕΟΚ τροποποιείται ως εξής:

- Το άρθρο 3 της εν λόγω οδηγίας τροποποιείται προσθέτοντας τις λέξεις «ή κάρτας οδηγού» όπου γίνεται μνεία στα φύλλα καταγραφής.

Άρθρο 6

Ο παρών κανονισμός αρχίζει να ισχύει την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 370 της 31. 12. 1985, σ. 8.

(2) ΕΕ αριθ. L 374 της 22. 12. 1992, σ. 12.

ΠΑΡΑΡΤΗΜΑ IΑ του κανονισμού (ΕΟΚ) αριθ. 3821/85

ΟΡΟΙ ΚΑΤΑΣΚΕΥΗΣ, ΔΟΚΙΜΗΣ, ΤΟΠΟΘΕΤΗΣΗΣ ΚΑΙ ΕΛΕΓΧΟΥ

Ι. ΟΡΙΣΜΟΙ

Κατά το παρόν παράρτημα νοείται ως:

α) Συσκευή ελέγχου:

συσκευή προοριζόμενη να τοποθετηθεί στα οδικά οχήματα για να δεικνύει και να καταγράφει αυτόματα ή ημιαυτόματα τις ενδείξεις για την πορεία των οχημάτων αυτών και για ορισμένες χρονικές περιόδους εργασίας των οδηγών τους. Η συσκευή αυτή περιλαμβάνει ένα ηλεκτρονικό σύστημα πληροφόρησης σχετικά με τον οδηγό, ένα ή δύο μονάδες ανάγνωσης κάρτας για την εισαγωγή μίας ή δύο καρτών οδηγού, μονάδα μνήμης, μονάδες οπτικής απεικόνισης και μονάδες καταγραφής για ένα ή δύο φύλλα καταγραφής.

β) Φύλλο καταγραφής:

το φύλλο που σχεδιάστηκε για να αναφέρονται επ' αυτού τα καταγραφόμενα στοιχεία και το οποίο τοποθετείται στη συσκευή ελέγχου, οι μηχανισμοί εγγραφής της οποίας καταγράφουν επί του φύλλου αυτού κατά τρόπο συνεχή τα διαγράμματα των προς καταγραφή στοιχείων. Το φύλλο καταγραφής είναι προσωπικό και πρέπει να φέρει τα στοιχεία του οδηγού.

γ) Κάρτα οδηγού:

ένας εναλλάξιμος μηχανισμός αποθήκευσης πληροφοριών που διαθέτουν οι αρχές των κρατών μελών σε κάθε οδηγό με στόχο την αναγνώριση του οδηγού και την αποθήκευση των απαιτούμενων δεδομένων. Η μορφή και οι τεχνικές προδιαγραφές της κάρτας οδηγού πρέπει να πληρούν τις απαιτήσεις που ορίζονται στο κεφάλαιο ΙV του παρόντος παραρτήματος.

δ) Σταθερά της συσκευής ελέγχου:

το χαρακτηριστικό μέγεθος το οποίο δίδει την τιμή του σήματος εισόδου που απαιτείται για να δειχθεί και να καταγραφεί η διανυόμενη απόσταση 1 χιλιόμετρο 7 η σταθερά αυτή εκφράζεται είτε σε περιστροφές ανά χιλιόμετρο (k = . . . περιστροφή/χιλιόμετρο) είτε σε ωθήσεις ανά χιλιόμετρο (k = . . . ώθηση/χιλιόμετρο).

ε) Χαρακτηριστικός συντελεστής του οχήματος:

το χαρακτηριστικό μέγεθος το οποίο δίδει την τιμή του σήματος εξόδου που εκπέμπει το μέρος του οχήματος το οποίο συνδέεται με την συσκευή ελέγχου (δύναται να είναι κατά περίπτωση το κιβώτιο ταχυτήτων ή ο τροχός του οχήματος), για τη διανυόμενη από το όχημα απόσταση 1 χιλιόμετρο μετρούμενη υπό κανονικές συνθήκες δοκιμής [βλέπε κεφάλαιο VΙΙ στοιχείο στ]. Ο χαρακτηριστικός συντελεστής εκφράζεται είτε σε περιστροφές ανά χιλιόμετρο w = . . . περιστροφή/χιλιόμετρο) είτε σε ωθήσεις ανά χιλιόμετρο (w = . . . ώθηση/χιλιόμετρο).

στ) Πραγματική περιφέρεια των τροχών:

ο μέσος όρος των αποστάσεων που διανύονται από τον καθένα από τους κινητήτριους τροχούς του οχήματος κατά μία πλήρη περιστροφή. Η μέτρηση των αποστάσεων αυτών πρέπει να γίνει υπό τις κανονικές συνθήκες δοκιμής [βλέπε κεφάλαιο VΙΙ στοιχείο στ) και εκφράζεται με τη μορφή: 1 = . . . mm].

η) Κάρτα συνεργείου:

ένας εναλλάξιμος μηχανισμός μεταφοράς και αποθήκευσης δεδομένων όπως η κάρτα οδηγού, για χρήση από τη μονάδα ανάγνωσης κάρτας της συσκευής ελέγχου, που διαθέτουν οι αρχές των κρατών μελών σε κάθε συνεργείο. Η κάρτα συνεργείου αναφέρει τα στοιχεία του εν λόγω συνεργείου και επιτρέπει τον έλεγχο, τη βαθμονόμηση και τον προγραμματισμό της συσκευής ελέγχου.

ΙΙ. ΓΕΝΙΚΑ ΧΑΡΑΚΤΗΡΙΣΤΙΚΑ ΚΑΙ ΛΕΙΤΟΥΡΓΙΕΣ ΤΗΣ ΣΥΣΚΕΥΗΣ ΕΛΕΓΧΟΥ

Η συσκευή πρέπει να καταγράφει, να αποθηκεύει και να απεικονίζει τα ακόλουθα στοιχεία:

α) Καταγραφή στο φύλλο καταγραφής:

1. την απόσταση που διήνυσε το όχημα 7

2. την ταχύτητα του οχήματος 7

3. το χρόνο οδήγησης 7

4. τις άλλες χρονικές περιόδους εργασίας και χρόνο διαθεσιμότητας 7

5. τις διακοπές της εργασίας και την καταγραφή των χρόνων ημερήσιας ανάπαυσης 7

6. κάθε άνοιγμα του περιβλήματος που περιέχει το φύλλο καταγραφής, εάν μπορεί να ανοιχθεί το περίβλημα, ή την τοποθέτηση ή/και την αφαίρεση του φύλλου καταγραφής 7

7. για τις ηλεκτρονικές συσκευές ελέγχου, οι οποίες είναι συστήματα που λειτουργούν με σήματα μεταβιβαζόμενα ηλεκτρικά από τον αισθητήρα απόστασης και ταχύτητας, κάθε διακοπή μεγαλύτερης διάρκειας των 100 ms της παροχής ισχύος στη συσκευή ελέγχου (εκτός από τη διάταξη φωτισμού), της παροχής ισχύος στο χιλιομετρητή και το ταχύμετρο καθώς και κάθε διακοπή στη διάταξη μεταβίβασης του σήματος στο χιλιομετρητή και το ταχύμετρο 7

8. τα τέσσερα τελευταία ψηφία του αριθμού της κάρτας οδηγού και έναν τριψήφιο αύξοντα αριθμό 7

9. την έναρξη οδήγησης χωρίς την προηγούμενη τοποθέτηση ή θέση σε λειτουργία της κάρτας οδηγού 7

β) Αποθήκευση στη μνήμη:

1. τα προς αποθήκευση δεδομένα της κάρτας οδηγού σύμφωνα με το στοιχείο γ) 7

2. τα προς απεικόνιση δεδομένα σύμφωνα με το στοιχείο ε).

γ) Αποθήκευση στην κάρτα οδηγού:

1. τα απαιτούμενα στοιχεία για τις περιόδους που αναφέρονται στο κεφάλαιο ΙΙ στοιχείο α) σημεία 3, 4 και 5 για περίοδο τουλάχιστον 28 ημερών 7

2. την ώρα πρώτης τοποθέτησης και της τελευταίας αφαίρεσης της κάρτας οδηγού κάθε ημέρα με την ημερομηνία και τη συνολικά διανυθείσα απόσταση κατά την ημέρα αυτή επί 28 τουλάχιστον ημέρες 7

3. τα οχήματα που οδηγήθηκαν, τουλάχιστον 4 ημερησίως επί 28 ημέρες κατ' ελάχιστο όριο, με την ώρα, την ημερομηνία και τη διανυθείσα απόσταση και τα 8 τελευταία ψηφία του αριθμού αμαξώματος 7

4. τα 10 τελευταία γεγονότα σύμφωνα με το στοιχείο ε) σημεία 11 έως 14 και τις 10 τελευταίες βλάβες σύμφωνα με το στοιχείο ε) σημεία 18 έως 19 μαζί με τα 8 τελευταία ψηφία του αριθμού του αμαξώματος 7

5. έναν τριψήφιο αύξοντα αριθμό προς καταγραφή στο φύλλο καταγραφής 7

6. τα δεδομένα που ορίζει το κεφάλαιο ΙV στοιχείο στ) σημεία 4β), 5α) και 5β) 7

7. αν το όχημα έχει χρησιμοποιηθεί πριν τον παρόντα οδηγό από άλλον χωρίς κάρτα οδηγού, η ημερομηνία, ώρα, διάρκεια και τα 8 ψηφία του αριθμού σασί 7

8. τα δεδομένα κάθε οδηγού που αναφέρονται στα σημεία 1 έως 5 μεταφέρονται αυτόματα στην κάρτα οδηγού κατά την έξοδο της κάρτας από τη μονάδα ανάγνωσης. Η καταγραφή στην κάρτα οδηγού πρέπει να πραγματοποιείται κατά τρόπο ώστε να αποκλείεται το ενδεχόμενο απάτης.

δ) Να καταγράφει και να αποθηκεύει σε περίπτωση δύο οδηγών:

για οχήματα που χρησιμοποιούν δύο οδηγούς, η διάρκεια οδήγησης που αναφέρεται στο κεφάλαιο ΙΙ στοιχείο α) σημείο 3 πρέπει να καταγράφεται στο φύλλο καταγραφής και να αποθηκεύεται στην κάρτα οδηγού, του οδηγού που οδηγεί το όχημα. Η συσκευή πρέπει επιπλέον να μπορεί να καταγράφει ταυτόχρονα αλλά χωριστά τις πληροφορίες που αναφέρονται στο κεφάλαιο ΙΙ στοιχείο α) σημεία 4 και 5 σε δύο χωριστά φύλλα καταγραφής και να τις αποθηκεύει σε δύο κάρτες οδηγού.

ε) Να απεικονίζει εφόσον ζητηθεί:

1. τον αριθμό της κάρτας οδηγού 7

2. την τρέχουσα διάρκεια οδήγησης από το τελευταίο διάλειμμα ή την τελευταία περίοδο ανάπαυσης 7

3. την περίοδο οδήγησης κατά την επόμενη ημέρα μετά την τελευταία περίοδο ανάπαυσης διάρκειας τουλάχιστον 8 ωρών 7

4. τις περιόδους οδήγησης κατά τη διάρκεια της ημέρας μεταξύ δύο περιόδων ανάπαυσης τουλάχιστον 8 ωρών για τις προηγούμενες 27 ημέρες οδήγησης, με ημερομηνία, ώρα και διάρκεια 7

5. το σύνολο των ωρών οδήγησης για την τρέχουσα εβδομάδα και την προηγούμενη εβδομάδα και το σύνολο των ωρών οδήγησης για τις δύο προηγούμενες πλήρεις εβδομάδες 7

6. τις περιόδους ανάπαυσης τουλάχιστον 8 ωρών για την τρέχουσα ημέρα και τις προηγούμενες 27 ημέρες μαζί με την ημερομηνία, το χρόνο και τη διάρκεια 7

7. τα οχήματα που οδηγήθηκαν, τουλάχιστον 4 ανά ημέρα για 28 τουλάχιστον ημέρες με τα 8 τελευταία ψηφία του αριθμού αμαξώματος, τη διανυθείσα απόσταση ανά όχημα και ημέρα, το χρόνο της τελευταίας τοποθέτησης και τελευταίας αφαίρεσης της κάρτας οδηγού, το χρόνο αλλαγής οχήματος και τον πρώτο αύξοντα αριθμό του φύλλου καταγραφής ανά ημέρα 7

8. τον πραγματικό αύξοντα αριθμό σύμφωνα με το κεφάλαιο ΙΙ στοιχείο α) σημείο 8 7

9. την οδήγηση χωρίς φύλλο καταγραφής, μαζί με την ημερομηνία, το χρόνο, τη διάρκεια και τον αριθμό της κάρτας οδηγού 7

10. τη ρύθμιση του χρόνου στη μνήμη με την ημερομηνία, το χρόνο και τον αριθμό της κάρτας οδηγού 7

11. τη διακοπή τροφοδοσίας της συσκευής ελέγχου, μαζί με την ημερομηνία, το χρόνο, τη διάρκεια και τον αριθμό κάρτας οδηγού όπως ορίζεται στο κεφάλαιο ΙΙ στοιχείο α) σημείο 7 7

12. τη διακοπή λειτουργίας του αισθητήρα μαζί με την ημερομηνία, το χρόνο, τη διάρκεια και τον αριθμό της κάρτας οδηγού όπως ορίζεται στο κεφάλαιο ΙΙ στοιχείο α) σημείο 7 και στο κεφάλαιο ΙΙΙ στοιχείο α) σημείο 7.4 7

13. τα 8 τελευταία ψηφία του αριθμού αμαξώματος 7

14. την οδήγηση χωρίς την κάρτα οδηγού, μαζί με την ημερομηνία, το χρόνο και τη διάρκεια 7

15. τον αριθμό της κάρτας οδηγού του προηγούμενου οδηγού μαζί με το χρόνο τελευταίας τοποθέτησης και αφαίρεσης της εν λόγω κάρτας οδηγού και τη διάρκεια οδήγησης καθώς και τη διανυθείσα απόσταση κατά τη διάρκεια της περιόδου αυτής 7

16. τις βλάβες του συστήματος που εντοπίζονται αυτόματα από τη συσκευή ελέγχου μαζί, όταν είναι δυνατόν, με την ημερομηνία, το χρόνο και τον αριθμό της κάρτας οδηγού 7

17. τις βλάβες της κάρτας οδηγού μαζί με την ημερομηνία και το χρόνο και τον αριθμό της κάρτας οδηγού, όταν είναι δυνατόν 7

18. τα γεγονότα 11 έως 14 και τα προβλήματα 18 και 19 που αποθηκεύονται στην κάρτα οδηγού μαζί με τα 8 τελευταία ψηφία του αριθμού αμαξώματος 7

19. τα γεγονότα 11 έως 14 και 16 και τα προβλήματα 18 και 19 για τα 10 τουλάχιστον γεγονότα και τα 10 τουλάχιστον τελευταία προβλήματα 7

20. τον αριθμό της κάρτας συνεργείου του εξουσιοδοτημένου τεχνίτη ή συνεργείου με την ημερομηνία της τελευταίας τουλάχιστον τοποθέτησης, ελέγχου ή/και περιοδικού ελέγχου της συσκευής ελέγχου σύμφωνα με το κεφάλαιο VΙΙ στοιχεία γ) και δ).

Οποτεδήποτε υπάρχει ένδειξη χρόνου θα πρέπει να είναι σε ώρες και λεπτά και όποτε υπάρχει ένδειξη ημερομηνίας θα πρέπει να είναι ως ημέρα και μήνα.

ΙΙΙ. ΧΑΡΑΚΤΗΡΙΣΤΙΚΑ ΚΑΤΑΣΚΕΥΗΣ ΤΗΣ ΣΥΣΚΕΥΗΣ ΕΛΕΓΧΟΥ

α) Γενικά

1. Η συσκευή ελέγχου πρέπει να περιέχει:

1.1. Δείκτες:

- για την απόσταση που διανύθηκε (χιλιομετρητή),

- για την ταχύτητα (ταχύμετρο),

- για το χρόνο (ωρολόγιο),

- οπτικής απεικόνισης [εάν ζητηθεί σύμφωνα με το κεφάλαιο ΙΙ σημείο ε)].

1.2. Καταγραφικά όργανα που περιλαμβάνουν:

- καταγραφέα της αποστάσεως που διανύθηκε,

- καταγραφέα ταχύτητας,

- έναν ή περισσότερους καταγραφείς του χρόνου,

- καταγραφέα των τεσσάρων τελευταίων ψηφίων της κάρτας οδηγού και ενός τριψήφιου αύξοντα αριθμού.

1.3. Μνήμη για την επεξεργασία και την αποθήκευση των στοιχείων που αναφέρονται στο κεφάλαιο ΙΙ στοιχεία γ), δ) και ε).

1.4. Μονάδα ανάγνωσης της κάρτας για την ανάγνωση και τη μεταφορά των στοιχείων που αναφέρονται στο κεφάλαιο ΙΙ στοιχεία γ) και δ).

1.5. Όργανα σήμανσης:

Ένα όργανο σήμανσης που σημειώνει στο φύλλο καταγραφής:

- κάθε άνοιγμα του περιβλήματος που περιέχει το φύλλο αυτό, εάν μπορεί να ανοιχθεί το περίβλημα 7 ή την τοποθέτηση ή/και την αφαίρεση του φύλλου καταγραφής,

- κάθε διακοπή της παροχής ισχύος στη συσκευή ελέγχου σύμφωνα με το κεφάλαιο ΙΙ στοιχείο α) σημείο 7, το αργότερο όταν αποκατασταθεί η τροφοδότηση,

- κάθε βραχυκύκλωμα ή διακοπή στη διάταξη μεταξύ της συσκευής ελέγχου και του χιλιομετρητή και του ταχύμετρου σύμφωνα με το κεφάλαιο ΙΙ στοιχείο α) σημείο 7 και το κεφάλαιο ΙΙΙ στοιχείο α) σημείο 7.4.

2. Η ύπαρξη στη συσκευή ελέγχου οποιωνδήποτε οργάνων εγκεκριμένων ή όχι επιπρόσθετων σε αυτά που απαριθμούνται ανωτέρω δεν πρέπει να επηρεάζει ή να μπορεί να επηρεάσει την κανονική και ακριβή λειτουργία των υποχρεωτικών οργάνων ούτε το ευανάγνωστο των ενδείξεών τους.

Η συσκευή ελέγχου υποβάλλεται για έγκριση μαζί με τα ενδεχόμενα επιπρόσθετα σ' αυτήν όργανα.

3. Υλικά

3.1. Όλα τα μέρη τα οποία απαρτίζουν τη συσκευή ελέγχου πρέπει να κατασκευάζονται από υλικά στερεά, με επαρκή μηχανική αντοχή και με αμετάβλητα ηλεκτρομαγνητικά χαρακτηριστικά.

3.2. Κάθε τροποποίηση συστατικού τμήματος της συσκευής ή της φύσης των υλικών που έχουν χρησιμοποιηθεί για την κατασκευή της, πρέπει να εγκριθεί από την αρχή η οποία ενέκρινε τη συσκευή ελέγχου, προτού αυτά τα υλικά χρησιμοποιηθούν για την κατασκευή.

4. Μέτρηση της απόστασης που διανύθηκε

Οι αποστάσεις που διανύθηκαν δύνανται να μετρηθούν και να καταγραφούν:

- είτε κατά την κίνηση προς τα εμπρός και προς τα οπίσω,

- είτε μόνο κατά την κίνηση προς τα εμπρός.

Η ενδεχόμενη καταγραφή των αποστάσεων που διανύονται κατά την κίνηση προς τα οπίσω δεν πρέπει με κανένα τρόπο να θίγει τη σαφήνεια και την ακρίβεια των άλλων καταγραφών.

5. Μέτρηση της ταχύτητας

5.1. Τα όρια της ταχύτητας η οποία δύναται να μετρηθεί καθορίζονται στο πιστοποιητικό έγκρισης του τύπου της συσκευής.

5.2. Η συχνότητα και η απόσβεση του μηχανισμού μέτρησης πρέπει να είναι τέτοιες ώστε ο δείκτης και ο καταγραφέας της ταχύτητας να δύνανται εντός των ορίων της ταχύτητας που δύνανται να μετρηθεί να παρακολουθούν αλλαγές επιτάχυνσης έως 2 m/s2 εντός των ορίων των επιτρεπόμενων ανοχών.

6. Μέτρηση του χρόνου (ωρολόγιο)

6.1. Η μέτρηση του χρόνου μπορεί να πραγματοποιείται μηχανικά ή/και ηλεκτρονικά.

6.2. Εάν ο μηχανισμός ρύθμισης του ωρολογίου τοποθετηθεί εντός του περιβλήματος που περιέχει το φύλλο καταγραφής, κάθε άνοιγμα του περιβλήματος αυτού πρέπει να καταγράφεται αυτόματα στο φύλλο καταγραφής. Εάν το περίβλημα δεν μπορεί να ανοιχθεί, η ρύθμιση πρέπει να είναι δυνατή μόνο εάν αφαιρεθεί το φύλλο καταγραφής.

6.3. Εάν ο μηχανισμός της κίνησης προς τα εμπρός του φύλλου καταγραφής ρυθμίζεται από το ωρολόγιο, η χρονική περίοδος κατά τη διάρκεια της οποίας το τελευταίο τούτο θα λειτουργήσει σωστά, αφού πριν έχει πλήρως κουρδιστεί, πρέπει να είναι μεγαλύτερη τουλάχιστον κατά 10 % από την περίοδο καταγραφής, η οποία αντιστοιχεί στο ανώτατο όριο της χωρητικότητας σε φύλλα της συσκευής.

6.4. Ο χρόνος του ωρολογίου στη μνήμη μπορεί να ρυθμίζεται μόνον όταν τοποθετείται η κάρτα οδηγού. Η συχνότητα ρύθμισης περιορίζεται σε μία φορά την ημέρα και για 2 λεπτά ημερησίως κατ' ανώτατο όριο.

7. Φωτισμός και προστασία

7.1. Οι δείκτες της συσκευής πρέπει να διαθέτουν κατάλληλο μη θαμβωτικό φωτισμό.

7.2. Υπό κανονικές συνθήκες χρησιμοποίησης της συσκευής, όλα τα εσωτερικά μέρη πρέπει να προστατεύονται από την υγρασία και τη σκόνη. Επιπλέον, πρέπει να προφυλάσσονται από αγγίγματα με περιβλήματα τα οποία είναι δυνατόν να σφραγισθούν.

7.3. Η προστασία κατά ηλεκτρικών παρεμβολών και μαγνητικών πεδίων πρέπει να παρέχεται σύμφωνα με τα πρότυπα για τους ηλεκτρονικούς εξοπλισμούς αυτοκινήτων.

7.4. Τα καλώδια που συνδέουν τη συσκευή ελέγχου με το χιλιομετρητή και το ταχύμετρο πρέπει να προστατεύονται με ηλεκτρονική παρακολούθηση όπως κωδικοποίηση σήματος, ικανό να διευρευνήσει όσο το δυνατόν την ύπαρξη στο τμήμα αυτό του συστήματος οποιασδήποτε συσκευής, όχι διαφορετικά απαραίτητη για τη σωστή λειτουργία της συσκευής ελέγχου, και που είναι ικανή να προλάβει την ακριβή λειτρουργία της συσκευής ελέγχου από όποιο βραχυκύκλωμα ή διακοπή, ή παραλλαγής των ηλεκτρονικών δεδομένων από τον αισθητήρα ταχύτητας και απόστασης και από την απομίμηση εγκεκριμένων συσκευών, όταν η συσκευή είναι συνδεδεμένη και έχει τεθεί σε λειτουργία.

Η προαναφερόμενη ηλεκτρονική παρακολούθηση μπορεί να αντικατασταθεί από κάποιο ηλεκτρονικό έλεγχο που να διαβεβαιώνει ότι η συσκευή ελέγχου είναι ικανή να καταγράψει οποιαδήποτε μετακίνηση από το όχημα, ανεξάρτητα από το σήμα του αισθητήρα ταχύτητας και απόστασης. Στην περίπτωση αυτή δεν εφαρμόζονται οι απαιτήσεις του κεφαλαίου ΙΙ στοιχείο α) σημείο 7 να ελέγχεται η παροχή ισχύος στον αισθητήρα απόστασης και ταχύτητας, το σήμα από τον αισθητήρα απόστασης και ταχύτητας και οποιαδήποτε διακοπή του σήματος που οδηγεί στον αισθητήρα ταχύτητας και απόστασης.

7.5. Όλο το σύστημα, συμπεριλαμβανομένων των συνδέσεων με το χιλιομετρητή και το ταχύμετρο, πρέπει να προστατεύεται από την παραπλανητική χρησιμοποίηση. Οποιοσδήποτε κόμβος σε όποιο καλώδιο που συνδέει οποιοδήποτε τμήμα της συσκευής ελέγχου σε όποιο άλλο τμήμα της συσκευής ελέγχου πρέπει να είναι κατασκευασμένο έτσι ώστε να προλαμβάνει την μη εξουσιοδοτημένη πρόσβαση στον αέρα των καλωδίων και τερματικών όταν ο κόμβος ή η σύνδεση είναι σφραγισμένη.

7.6. Η συσκευή ελέγχου πρέπει να ανιχνεύει μόνη της, στο μέτρο του δυνατού, τις βλάβες.

β) Δείκτες

1. Δείκτης της απόστασης που διανύθηκε (χιλιομετρητής)

1.1. Ο χιλιομετρητής πρέπει να δεικνύει τη διανυθείσα απόσταση με ακρίβεια 0,1 χιλιόμετρα. Οι αριθμοί που παριστάνουν εκατοντάδες χιλιομέτρων, πρέπει να διακρίνονται από εκείνους που παριστάνουν ολόκληρα χιλιόμετρα.

1.2. Τα ψηφία του χιλιομετρητή πρέπει να είναι ευανάγνωστα και να έχουν ένα ορατό ύψος τουλάχιστον 4 mm.

1.3. Ο χιλιομετρητής πρέπει να δύναται να διεκνύει μέχρι 99 999,9 χιλιόμετρα τουλάχιστον.

2. Δείκτης ταχύτητας (ταχύμετρο)

2.1. Εντός των ορίων της δυναμένης να μετρηθεί ταχύτητας, η κλίμακα της ταχύτητας πρέπει να φέρει ομοιόμορφες υποδιαιρέσεις 1, 2, 5 ή 10 χιλιόμετρα/ώρα. Το διάστημα μεταξύ διαδοχικών υποδιαιρέσεων δεν πρέπει να υπερβαίνει το 10 % της υψηλότερης ταχύτητας της δεικνυόμενης επί της κλίμακας.

2.2. Το διάστημα της κλίμακας πέραν της τιμής της ανώτερης ταχύτητας δεν πρέπει να φέρει υποδιαιρέσεις.

2.3. Το μήκος του διαστήματος μεταξύ δύο υποδιαιρέσεων το οποίο αντιστοιχεί σε διαφορά ταχύτητας 10 χιλιόμετρα/ώρα δεν πρέπει να είναι μικρότερο των 10 mm.

2.4. Σε περίπτωση δείκτου με βελόνα, η απόσταση μεταξύ της βελόνας και της κλίμακας δεν πρέπει να υπερβαίνει τα 3 mm.

3. Δείκτης χρόνου (ωρολόγιο)

Το ωρολόγιο πρέπει να είναι ορατό από το εξωτερικό μέρος της συσκευής και η ανάγνωσή του πρέπει να είναι ασφαλής, εύκολη και σαφής.

4. Όργανο οπτικής απεικόνισης για την επιλεκτική απεικόνιση, όταν ζητείται

4.1. Η μονάδα οπτικής απεικόνισης πρέπει να επιτρέπει επιλεκτικά να δεικνύονται οι πληροφορίες σύμφωνα με το κεφάλαιο ΙΙ στοιχείο ε) με ενεργοποίηση ενός διακόπτη. Αυτό μπορεί να ζητηθεί κάποια συγκεκριμένη στιγμή ή μπορεί επίσης να ζητηθεί η μόνιμη απεικόνιση των πληροφοριών.

4.2. Η ανάγνωση των απεικονιζόμενων πληροφοριών πρέπει να είναι εύκολη και σαφής, το ύψος των ψηφίων να είναι τουλάχιστον 5 mm και η τιμή που αφορά τον οδηγό του οχήματος πρέπει να σημειώνεται και να πραγματοποιείται διάκριση για τον οδηγό 1 και τον οδηγό 2.

γ) Προειδοποιητικά σήματα

1. Μία προειδοποίηση στον οδηγό επί 30 δευτερόλεπτα τουλάχιστον, εάν το όχημα χρησιμοποιείται χωρίς την τοποθέτηση της κάρτας οδηγού.

2. Μία προειδοποίηση στον οδηγό πριν ξεπεράσει τις 4,5 ώρες οδήγησης ανά περίοδο και 9 ώρες ημερήσιου χρόνου οδήγησης.

3. Μια προειδοποίηση στον οδηγό εάν δεν τήρησε τις 8 ώρες ημερήσιας ανάπαυσης στο διάστημα των τελευταίων 24 ωρών.

4. Ένα εξωτερικό σήμα προειδοποίησης, που είναι ορατό από τους άλλους χρήστες του δρόμου, πρέπει να παράγεται κάθε φορά που ο οδηγός έχει οδηγήσει πέρα από οποιαδήποτε νόμιμη περίοδο χρόνου οδήγησης ή όταν το όχημα χρησιμοποιείται χωρίς την κάτρα οδηγού τοποθετημένη. Σε περίπτωση ανάγκης το σήμα μπορεί να διακοπεί σπάζοντας ένα σφραγισμένο διακόπτη.

δ) Καταγραφικά όργανα

1. Γενικότητες

1.1. Κάθε συσκευή ελέγχου, οποιοσδήποτε και αν είναι ο τύπος του φύλλου (ταινία ή δίσκος), πρέπει να είναι εφοδιασμένη με σήμα που καθιστά δυνατή τη σωστή τοποθέτηση του φύλλου καταγραφής, κατά τρόπο που να εξασφαλίζεται ότι η ώρα την οποία δεικνύει το ωρολόγιο και η καταγραφή της ώρας επί του φύλλου αντιστοιχούν.

1.2. Ο μηχανισμός ο οποίος κινεί το φύλλο καταγραφής πρέπει να είναι τέτοιος ώστε να εξασφαλίζεται ότι το τελευταίο τούτο κινείται σταθερά και δύναται άνετα να τοποθετείται και να αφαιρείται.

1.3. Για φύλλα καταγραφής τύπου δίσκου, ο μηχανισμός της προς τα εμπρός κίνησης πρέπει να ελέγχεται από το μηχανισμό του ωρολογίου. Σε τέτοια περίπτωση, η περιστροφική κίνηση του φύλλου πρέπει να είναι συνεχής και ομοιόμορφη, με κατώτατη δυνατή ταχύτητα 7 mm/ώρα, που μετράται επί του εσωτερικού γύρου του δακτυλίου εντός του οποίου καταγράφεται η ταχύτητα.

Σε συσκευή με φύλλο καταγραφής τύπου ταινίας στην οποία το όργανο της προς τα εμπρός κίνηση των φύλλων ελέγχεται από τον ωρολογιακό μηχανισμό του ωρολογίου, η ταχύτητα της προς τα εμπρός ευθύγραμμης κίνησης πρέπει να είναι τουλάχιστον 10 mm/ώρα.

1.4. Η καταγραφή της απόστασης που διανύθηκε, της ταχύτητας του σήματος και κάθε ανοίγματος του περιβλήματος που περιέχει το φύλλο ή τα φύλλα καταγραφής πρέπει να είναι αυτόματη.

2. Καταγραφή της απόστασης που διανύθηκε

2.1. Κάθε χιλιόμετρο που διανύθηκε πρέπει να αντιπροσωπεύεται στο διάγραμμα με διάστημα τουλάχιστον 1 mm επί της αντίστοιχης συντεταγμένης.

2.2. Ακόμη και σε ταχύτητες που εγγίζουν το ανώτατο όριο της ταχύτητας που δύναται να μετρηθεί, η καταγραφή των αποστάσεων πρέπει να είναι ευανάγνωστη.

3. Καταγραφή της ταχύτητας

3.1. Οποιοσδήποτε και αν είναι ο τύπος του φύλλου καταγραφής, η γραφίδα η οποία καταγράφει την ταχύτητα πρέπει να κινείται κατ' αρχήν παραλλήλως και καθέτως προς την κατεύθυνση της κίνησης του φύλλου καταγραφής.

Εντούτοις, η κίνηση της γραφίδας δύναται να είναι κυκλική, εφόσον πληρούνται οι ακόλουθοι όροι:

- η γραμμή την οποία σύρει η γραφίδα πρέπει να είναι κάθετη προς τη μέση περιφέρεια (στην περίπτωση φύλλων τύπου δίσκου) ή προς τον άξονα (σε περίπτωση φύλλων τύπου ταινίας) της λωρίδας που προορίζεται για την καταγραφή ταχύτητας,

- ο λόγος της ακτίνας καμπυλότητας της γραμμής την οποία σύρει η γραφίδα προς το πλάτος της λωρίδας που προορίζεται για την καταγραφή της ταχύτητας δεν πρέπει να είναι μικρότερος του 2,4 προς 1, οποιοσδήποτε και αν είναι ο τύπος του φύλλου καταγραφής,

- οι υποδιαιρέσεις της κλίμακας του χρόνου πρέπει να βρίσκονται στην περιοχή καταγραφής σε καμπύλη της ίδιας ακτίνας, όπως εκείνη της γραμμής την οποία σύρει η γραφίδα. Τα διαστήματα μεταξύ των υποδιαιρέσεων της κλίμακας χρόνου πρέπει να αντιστοιχούν σε περίοδο που δεν υπερβαίνει τη μία ώρα.

3.2. Κάθε αλλαγή της ταχύτητας εκ 10 χιλιομέτρων την ώρα πρέπει να αντιστοιχεί στο διάστημα σε μετατόπιση 1,5 mm τουλάχιστον της αντίστοιχης συντεταγμένης.

Για συσκευές σχεδιασμένες για μέγιστη ταχύτητα που ξεπερνάει τα 100 χιλιόμετρα την ώρα, η μετατόπιση των 1,5 mm μπορεί να μειωθεί σε 1 mm τουλάχιστον.

4. Καταγραφή του χρόνου

4.1. Οι συσκευές ελέγχου πρέπει να κατασκευάζονται έτσι ώστε να καταγράφεται πάντοτε αυτόματα ο χρόνος οδήγησης όταν το όχημα βρίσκεται σε κίνηση και να είναι δυνατή με τη χρήση, όταν απαιτείται, συστήματος μεταγωγής η ξεχωριστή καταγραφή των υπολοίπων χρονικών περιόδων, σύμφωνα με το άρθρο 15 παράγραφος 3 δεύτερη περίπτωση στοιχεία β), γ) και δ) του κανονισμού.

4.2. Πρέπει να είναι δυνατό, από τα χαρακτηρισιτκά των διαγραμμάτων και της διάταξής του και, ενδεχομένως, των συμβόλων τα οποία καθορίζονται στο άρθρο 15 του κανονισμού να διακρίνονται οι διάφορες χρονικές περίοδοι.

Οι διάφορες χρονικές περίοδοι θα διακρίνονται η μία από την άλλη πάνω στον καταγραφέα από διαφορές στο πάχος των σχετικών γραμμών ή με οποιοδήποτε άλλο σύστημα, τουλάχιστον ίσης αποτελεσματικότητας όσον αφορά το ευανάγνωστο και το ευχερές της ερμηνείας των καταγραφομένων στοιχείων.

4.3. Εάν σε μια συσκευή ελέγχου, οι χρονικές περίοδοι των δύο οδηγών πρέπει να καταγραφούν σε δύο χωριστά φύλλα καταγραφής σύμφωνα με το κεφάλαιο ΙΙ στοιχείο δ), η κίνηση προς τα εμπρός των δύο ξεχωριστών φύλλων πρέπει να γίνεται είτε με ένα μοναδικό μηχανισμό είτε με χωριστούς συγχρονισμένους μηχανισμούς.

ε) Μνήμη

1. Η αποθήκευση των χρονικών περιόδων σύμφωνα με το κεφάλαιο ΙΙ στοιχείο α) σημεία 3, 4 και 5 πρέπει να πραγματοποιείται ανά 3 λεπτά.

2. Η διάρκεια οδήγησης πρέπει να αποθηκεύεται πάντοτε αυτόματα όταν το όχημα βρίσκεται σε κίνηση.

3. Οι υπόλοιπες χρονικές περίοδοι όπως ορίζει το άρθρο 15 παράγραφος 3 δεύτερη περίπτωση στοιχεία β), γ) και δ) του κανονισμού πρέπει να αποθηκεύονται ξεχωριστά χρησιμοποιώντας, εν ανάγκη, ένα σύστημα μεταγωγής.

στ) Ασφάλιση

Το περίβλημα το οποίο περιέχει το ή τα φύλλα καταγραφής και το μηχανισμό ρύθμισης του ωρολογίου πρέπει να είναι εφοδιασμένο με κλειδαριά, εάν μπορεί να ανοιχθεί το περίβλημα.

ζ) Ενδείξεις

1. Οι ακόλουθες ενδείξεις πρέπει να διακρίνονται επί της συσκευής:

- πλησίον του αριθμού που δεικνύει ο χιλιομετρητής, η μονάδα μετρήσεως της απόστασης με το σύμβολο «χλμ»,

- πλησίον της κλίμακας ταχύτητας, το σύμβολο «χλμ/ώρα»,

- το πεδίο μέτρησης του ταχυμέτρου υπό τη μορφή «ελαχ. ταχ. . . . χλμ/ώρα μεγ. ταχ. . . . χλμ./ώρα». Αυτή η ένδειξη δεν είναι απαραίτητη αν εμβαίνεται στην πινακίδα τοποθέτησης της συσκευής.

2. Η πινακίδα τοποθέτησης πρέπει να είναι ενσωματωμένη στη συσκευή ελέγχου και πρέπει να φέρει τις ακόλουθες ενδείξεις οι οποίες πρέπει να είναι ορατές επί της τοποθετούμενης συσκευής ελέγχου:

- το όνομα και τη διεύθυνση του κατασκευαστή της συσκευής,

- τον αριθμό του εργαστασίου και το έτος κατασκευής,

- το σήμα εγκρίσεως του τύπου της συσκευής,

- τη σταθερά της συσκευής ελέγχου με το σύμβολο «k + . . . περιστροφές/χλμ» ή «k + . . . ώθηση/χλμ»,

- ενδεχομένως, το πεδίο μέτρησης της ταχύτητας με τον τρόπο που αναφέρεται στο σημείο 1,

- αν η ευαισθησία του οργάνου όσον αφορά τη γωνία κλίσης είναι ικανή να επηρεάζει τις ενδείξεις της συσκευής, δίδεται το ακόλουθο σχήμα:

>ΑΝΑΦΟΡΑ ΣΕ ΦΗΛΜ>

όπου α, είναι η γωνία που μετράται από την οριζόντια θέση της άνω εμπρόσθιας όψης της συγκεκριμένης συσκευής ενώ β και γ αντιπροσωπεύουν αντίστοιχα το μέγιστο επιτρεπτό όριο απόκλισης προς τα άνω και προς τα κάτω έναντι της γωνίας α.

η) Ανώτατες επιτρεπόμενες ανοχές (δείκτες και καταγραφικά όργανα)

1. Κατά το δοκιμαστικό έλεγχο πριν από την τοποθέτηση:

α) διανυθείσα απόσταση:

1 % πάνω ή κάτω από την πραγματική απόσταση, εφόσον η απόσταση είναι τουλάχιστον 1 χιλιόμετρο 7

β) ταχύτητα:

3 χιλιόμετρα την ώρα πάνω ή κάτω από την πραγματική ταχύτητα 7

γ) χρόνος:

±2 λεπτά ανά ημέρα, με μέγιστο ± 10 λεπτών ανά επτά ημέρες, σε περιπτώσεις κατά τις οποίες η διάρκεια λειτουργίας του ωρολογίου, αφότου κουρδίζεται, δεν είναι μικρότερη της περιόδου αυτής.

2. Κατά την τοποθέτηση και τον περιοδικό έλεγχο

α) διανυθείσα απόσταση:

2 % πάνω ή κάτω από την πραγματική απόσταση, εφόσον η απόσταση είναι τουλάχιστον 1 χιλιόμετρο 7

β) ταχύτητα:

4 χιλιόμετρα την ώρα πάνω ή κάτω από την πραγματική ταχύτητα 7

γ) χρόνος:

±2 λεπτά ανά ημέρα ή

±10 λεπτά ανά επτά ημέρες.

3. Κατά τη χρήση και την περιοδική επιθεώρηση της συσκευής:

α) διανυθείσα απόσταση:

4 % πάνω ή κάτω από την πραγματική απόσταση, εφόσον η απόσταση αυτή είναι τουλάχιστον 1 χιλιόμετρο 7

β) ταχύτητα:

6 χιλιόμετρα την ώρα πάνω ή κάτω από την πραγματική ταχύτητα 7

γ) χρόνος:

±2 λεπτά την ημέρα ή

±10 λεπτά ανά επτά ημέρες.

4. Οι ανώτατες ανοχές που παρατίθενται στα σημεία 1, 2 και 3 ισχύουν για θερμοκρασίες μεταξύ 0 ° και 40 °C, οι δε θερμοκρασίες μετρούνται πλησίον της συσκευής.

5. Η μέτρηση των ανώτατων ανοχών οι οποίες αναφέρονται στα σημεία 2 και 3 θα γίνεται με τους όρους που καθορίζονται στο κεφάλαιο VII.

IV. ΚΑΡΤΑ ΟΔΗΓΟΥ

α) Τοποθέτηση/αφαίρεση

Η συσκευή ελέγχου πρέπει να είναι κατασκευασμένη κατά τρόπο ώστε όταν η κάρτα οδηγού τοποθετείται σωστά στη μονάδα ανάγνωσης της κάρτας να ασφαλίζεται και να αποθηκεύεται αυτόματα στη μνήμη ο αριθμός της. Η αφαίρεση της κάρτας οδηγού με τον κατάλληλο μηχανισμό μπορεί να πραγματοποιείται μόνον όταν το όχημα είναι εν στάσει και αφού τα σχετικά δεδομένα έχουν αποθηκευθεί στην κάρτα οδηγού.

β) Αρίθμηση των φύλλων καταγραφής

Η κάρτα οδηγού πρέπει να παράγει έναν τριψήφιο αύξοντα αριθμό για καταγραφή στο φύλλο καταγραφής και ο οποίος πρέπει να μπορεί να απεικονίζεται εάν ζητηθεί.

Η ορθή τοποθέτηση της κάρτας οδηγού στη μονάδα ανάγνωσης πρέπει να δημιουργεί αυτόματα ένα σήμα που θα προκαλεί την καταγραφή των 4 τελευταίων ψηφίων της κάρτας και ενός τριψήφιου αύξοντα αριθμού σε ένα φύλλο καταγραφής αμέσως μόλις το φύλλο αυτό τοποθετηθεί και τεθεί σε λειτουργία.

γ) Διασταύρωση δεδομένων της κάρτας οδηγού και του φύλλου καταγραφής

Πρέπει να εξασφαλίζεται ότι τα δεδομένα που καταγράφονται στο φύλλο καταγραφής είναι εκείνα που μεταφέρονται στην κάρτα οδηγού κατά τρόπο ώστε να παρέχεται επίσης κατά τη μεταφόρτωση των δεδομένων στο αρχείο δεδομένων ένας διακριτός σύνδεσμος μεταξύ των δύο ομάδων δεδομένων.

δ) Οδήγηση χωρίς κάρτα οδηγού

Η έναρξη περιόδων οδήγησης χωρίς την κάρτα οδηγού, π.χ. όταν η κάρτα οδηγού δεν έχει τοποθετηθεί, ή χωρίς κάρτα οδηγού που λειτουργεί πρέπει να σημειώνεται ή να αναφέρεται ειδικά στο φύλλο καταγραφής.

ε) Χωρητικότητα μνήμης της κάρτας οδηγού

Η κάρτα οδηγού πρέπει να έχει επαρκή χωρητικότητα ώστε να αποθηκεύει δεδομένα για τουλάχιστον 28 ημέρες σύμφωνα με το κεφάλαιο ΙΙ στοιχείο γ) για τον τρέχοντα οδηγό. Σε περίπτωση κατά την οποία η κάρτα οδηγού είναι πλήρης, τα νέα δεδομένα θα αντικαταστήσουν τα παλαιά κατά τρόπον ώστε η κάρτα να περιλαμβάνει πάντοτε τα δεδομένα των 28 τελευταίων ημερών.

στ) Οπτικά δεδομένα

Η κάρτα οδηγού πρέπει να φέρει τα ακόλουθα οπτικά δεδομένα:

1. Ονοματεπώνυμο του οδηγού

2. Άλλα ονόματα

3. Ημερομηνία και τόπο γέννησης

4. α) ημερομηνία έκδοσης της κάρτας

β) ημερομηνία λήξης της κάρτας

γ) εκδούσα αρχή

5. α) αριθμό διπλώματος οδήγησης καθώς και αριθμό διπλώματος που εκδόθηκε σε αντικατάσταση του παλαιού

β) αριθμό κάρτας που περιλαμβάνει τον αριθμό της αντικατασταθείσας κάρτας

6. Φωτογραφία του οδηγού

7. Υπογραφή του οδηγού.

Τα δεδομένα σύμφωνα με τα σημεία 4β, 5α) και 5β) αποθηκεύονται και στην κάρτα οδηγού.

ζ) Μεταφόρτωση δεδομένων

Τα δεδομένα από την κάρτα οδηγού πρέπει να μπορούν να μεταφορτωθούν σε ένα αρχείο δεδομένων στις εγκαταστάσεις της επιχείρησης ή ενός εξουσιοδοτημένου οργανισμού χωρίς να συμβαίνει απώλεια των πληροφοριών από την κάρτα οδηγού.

η) Πρότυπα

Η κάρτα οδηγού πρέπει να είναι σύμφωνη με τα ακόλουθα πρότυπα:

- ISO 7810,

- ISO 7816-1,

- ISO 7816-2,

- ISO 7816-3 (πρωτόκολλο Τ = 1),

- σχέδιο ISO 7816-4,

- σχέδιο ISO 10373,

- CEN. Για αναλυτικά χαρακτηριστικά των προτύπων CEN, βλ. προσάρτημα 1.

V. ΦΥΛΛΑ ΚΑΤΑΓΡΑΦΗΣ

α) Γενικότητες

1. Τα φύλλα καταγραφής πρέπει να είναι τέτοια ώστε να μην εμποδίζουν την κανονική λειτουργία της συσκευής και οι καταγραφές να είναι ανεξίτηλες, ευανάγνωστες και σαφείς.

Τα φύλλα καταγραφής πρέπει να διατηρούν τις διαστάσεις τους και όλες τις καταγραφές που γίνονται σε αυτά υπό κανονικές συνθήκες υγρασίας και θερμοκρασίας.

Επιπλέον, πρέπει να είναι δυνατό να αναγράφει κανείς στα φύλλα, χωρίς να τα φθείρει και χωρίς να θίγει το ευανάγνωστο των καταγραφών, τις ενδείξεις οι οποίες αναφέρονται στο άρθρο 15 παράγραφος 5 του κανονισμού.

Υπό κανονικές συνθήκες φύλαξης, οι καταγραφές πρέπει να παραμένουν ευανάγνωστες τουλάχιστον επί ένα χρόνο.

2. Το ελάχιστο διάστημα φύλαξης των φύλλων, οποιοσδήποτε και αν είναι ο τύπος τους, πρέπει να είναι 24 ώρες.

Αν τα περισσότερα φύλλα καταγραφής συνδέονται μεταξύ τους για να αυξηθεί η διάρκεια συνεχούς καταγραφής χωρίς επέμβαση από έναν χειριστή, οι συνδέσεις μεταξύ των διαφόρων δίσκων πρέπει να πραγματοποιούνται κατά τρόπο ώστε να μην παρουσιάζονται διακοπές ή διπλές καταγραφές στα σημεία από δίσκο σε δίσκο.

β) Λωρίδες καταγραφής και υποδιαιρέσεις αυτών

1. Τα φύλλα καταγραφής πρέπει να περιέχουν τις ακόλουθες λωρίδες καταγραφής:

- λωρίδα αποκλειστικά προορισμένη για στοιχεία που αφορούν την ταχύτητα,

- λωρίδα αποκλειστικά προορισμένη για στοιχεία που αφορούν τις αποστάσεις που διανύθηκαν,

- μία ή περισσότερες λωρίδες για στοιχεία που αναφέρονται στα χρονικά διαστήματα οδήγησης, στα αυτά χρονικά διαστήματα εργασίας, στα χρονικά διαστήματα διαθεσιμότητας, στα διαλείμματα από την εργασία και στις χρονικές περιόδους ανάπαυσης των οδηγών.

2. Η λωρίδα για την καταγραφή της ταχύτητας πρέπει να φέρει υποδιαιρέσεις 20 χιλιόμετρα την ώρα ή λιγότερο. Η ταχύτητα που αντιστοιχεί σε κάθε υποδιαίρεση της κλίμακας πρέπει να αναφέρεται με αριθμούς που βρίσκονται απέναντι από την υποδιαίρεση αυτή. Το σύμβολο χιλιόμετρα την ώρα πρέπει να αναφέρεται τουλάχιστον μία φορά εντός της λωρίδας. Η τελευταία υποδιαίρεση της κλίμακας πρέπει να συμπίπτει με το ανώτατο όριο του πεδίου μέτρησης.

3. Η λωρίδα καταγραφής της απόστασης που διανύθηκε πρέπει να φέρει υποδιαιρέσεις κατά τρόπο ώστε ο αριθμός των διανυθέντων χιλιομέτρων να διαβάζεται χωρίς δυσκολία.

4. Η λωρίδα ή οι λωρίδες που προορίζονται για την καταγραφή χρονικών περιόδων που αναφέρονται στο σημείο 1 πρέπει να έχουν επισημανθεί κατά τρόπο ώστε να είναι δυνατόν να διακρίνονται καθαρά μεταξύ τους οι διάφορες χρονικές περίοδοι.

γ) Ενδείξεις που τυπώνονται στο φύλλο καταγραφής

Κάθε φύλλο πρέπει να φέρει τυπωμένες τις ακόλουθες ενδείξεις:

- το όνομα και διεύθυνση ή εμπορικό σήμα του κατασκευαστή,

- το σήμα έγκρισης του τύπου του φύλλου,

- το σήμα έγκρισης του τύπου ή των τύπων της συσκευής στην οποία δύναται να χρησιμοποιηθεί,

- το ανώτατο όριο της κλίμακας μέτρησης της ταχύτητας τυπωμένο σε χιλιόμετρα ανά ώρα.

Σαν ελάχιστη πρόσθετη προϋπόθεση, κάθε φύλλο πρέπει να φέρει τυπωμένη μία κλίμακα χρόνου που φέρει υποδιαιρέσεις κατά τρόπο ώστε ο χρόνος να διαβάζεται αμέσως ανά διάστημα 15 λεπτών, καθώς και να καθορίζεται εύκολα ανά διάστημα 5 λεπτών.

δ) Ελεύθερος χώρος για χειρόγραφες καταχωρίσεις

Ελεύθερος χώρος πρέπει να προβλέπεται στα φύλλα ώστε ο οδηγός να δύναται να γράφει τουλάχιστον τα ακόλουθα στοιχεία:

- το ονοματεπώνυμο του οδηγού,

- την ημερομηνία και τον τόπο κατά την έναρξη και τη λήξη της χρησιμοποίησης του φύλλου,

- τον αριθμό ή τους αριθμούς κυκλοφορίας και αμαξώματος του οχήματος ή των οχημάτων στα οποία ο οδηγός υπηρετεί κατά τη διάρκεια της χρησιμοποίησης του φύλλου,

- τις ενδείξεις χιλιομετρητού του οχήματος ή των οχημάτων στα οποία ο οδηγός υπηρέτησε κατά τη διάρκεια χρησιμοποίησης του φύλλου,

- την ώρα κατά την οποία γίνεται κάθε αλλαγή οχήματος.

VΙ. ΤΟΠΟΘΕΤΗΣΗ ΣΥΣΚΕΥΗΣ ΕΛΕΓΧΟΥ

α) Τοποθέτηση

1. Η συσκευή ελέγχου πρέπει να είναι τοποθετημένη στο όχημα κατά τέτοιο τρόπο ώστε ο οδηγός να βλέπει καθαρά από το κάθισμά του το ταχύμετρο, τον χιλιομετρητή και το ωρολόγιο, ενώ συγχρόνως όλα τα μέρη αυτών των οργάνων, συμπεριλαμβανομένου του μηχανισμού που μεταδίδει την κίνηση στη συσκευή, πρέπει να προστατεύονται από οποιαδήποτε τυχαία βλάβη.

2. Πρέπει να είναι δυνατό να προσαρμόζεται η σταθερά της συσκευής ελέγχου προς το χαρακτηριστικό συντελεστή του οχήματος με κατάλληλο όργανο, το οποίο καλείται προσαρμοστής.

Οχήματα με δύο ή περισσότερες σχέσεις μετάδοσης οπίσθιου άξονα πρέπει να είναι εφοδιασμένα με μηχανισμό μέσω του οποίου οι διάφορες αυτές σχέσεις μετάδοσης να δύνανται να προσαρμόζονται αυτόματα προς τη σχέση βάσει της οποίας η συσκευή ελέγχου προσαρμόστηκε στο όχημα.

β) Πινακίδα τοποθέτησης

Μετά το δοκιμαστικό έλεγχο της συσκευής κατά την τοποθέτησή της, τίθεται πινακίδα τοποθέτησης επί της συσκευής, μέσα σε αυτήν, ή πλησίον αυτής κατά τρόπο ώστε να είναι καθαρά ορατή. Μετά από κάθε επιθεώρηση ενός εγκεκριμένου τεχνίτη ή συνεργείου, όπου απαιτείται μια αλλαγή στη ρύθμιση της τοποθέτησης της συσκευής, πρέπει να τοποθετείται μια νέα πινακίδα στη θέση της προηγούμενης.

Η πινακίδα πρέπει να φέρει τουλάχιστον τις ακόλουθες ενδείξεις:

- το όνομα και τη διεύθυνση ή το εμπορικό σήμα το εγκεκριμένου συνεργείου,

- το χαρακτηριστικό συντελεστή του οχήματος με το σύμβολο «w = . . . περιστροφές/χλμ/ώρα» ή «w = . . . ώθηση/χλμ»,

- την πραγματική περιφέρεια των τροχών με το σύμβολο «1 = . . . mm»,

- την ημερομηνία καθορισμού του χαρακτηριστικού συντελεστή του οχήματος καθώς και τη μέτρηση της πραγματικής περιφέρειας των τροχών.

γ) Σφράγιση

1. Τα κάτωθι μέρη της συσκευής να είναι σφραγισμένα:

α) η πινακίδα τοποθέτησης, εκτός εάν είναι προσαρμοσμένη κατά τέτοιο τρόπο ώστε να μη δύναται να αφαιρεθεί χωρίς να καταστραφούν οι ενδείξεις 7

β) τα δύο άκρα της σύνδεσης μεταξύ της συσκευής ελέγχου και του οχήματος 7

γ) ο προσαρμοστής και το σημείο σύνδεσής του με το κύκλωμα 7

δ) ο μηχανισμός αυτόματης προσαρμογής για τα οχήματα με δύο ή περισσότερες σχέσης μετάδοσης οπίσθιου άξονα 7

ε) οι συνδέσεις που ενώνουν τον προσαρμοστή και τον ως άνω μηχανισμό αυτόματης προσαρμογής με το υπόλοιπο της συσκευής 7

στ) τα περιβλήματα που προβλέπονται στο κεφάλαιο ΙΙΙ στοιχείο α) σημείο 7.2 7

ζ) κάθε περίβλημα που παρέχει πρόσβαση στα μέσα προσαρμογής της σταθεράς της συσκευής ελέγχου στο σταθερό συντελεστή του οχήματος.

2. Σε ιδιαίτερες περιπτώσεις, περισσότερες σφραγίσεις δύνανται να προβλεφθούν κατά την έγκριση του τύπου συσκευής και πρέπει να σημειωθούν στο πιστοποιητικό της έγκρισης οι θέσεις των σφραγίσεων αυτών.

3. Οι σφραγίσεις που αναφέρονται στο κεφάλαιο VΙ στοιχείο γ) σημεία 1β), γ) και ε) επιτρέπεται να αφαιρούνται:

- σε επείγουσες περιπτώσεις,

- προκειμένου να εγκατασταθεί, να προσαρμοστεί ή να επισκευαστεί συσκευή περιορισμού της ταχύτητας ή οποιαδήποτε άλλη συσκευή που συμβάλλει στην αύξηση της οδικής ασφάλειας,

υπό την προϋπόθεση ότι η συσκευή ελέγχου συνεχίζει να λειτουργεί αξιόπιστα και ορθά και επανασφραγίζεται από εγκεκριμένο τεχνίτη ή συνεργείο (σύμφωνα με το κεφάλαιο VΙΙ) αμέσως μετά την τοποθέτηση της συσκευής περιορισμού της ταχύτητας ή οποιαδήποτε άλλης συσκευής που συμβάλλει στην οδική ασφάλεια ή σε άλλες περιπτώσεις εντός διαστήματος 7 ημερών.

Κάθε τέτοια περίπτωση πρέπει να πρέπει να δικαιολογείται γραπτώς και το σχετικό δικαιολογητικό πρέπει να ευρίσκεται στη διάθεση των αρμοδίων αρχών.

VΙΙ. ΕΠΑΛΗΘΕΥΣΕΙΣ ΚΑΙ ΕΛΕΓΧΟΙ

α) Πιστοποίηση των σταθμών δοκιμής (τεχνίτες και συνεργεία)

Τα κράτη μέλη καθορίζουν τους οργανισμούς που πρέπει να εκτελούν τις επαληθεύσεις και τους ελέγχους.

β) Πιστοποίηση των καινούργιων ή επιδιορθωμένων οργάνων

Για κάθε συσκευή, καινούργια ή επιδιορθωμένη, εκδίδεται πιστοποιητικό περί της καλής λειτουργίας της και της ακρίβειας των ενδείξεων και καταγραφών της εντός των ορίων που καθορίζονται στο κεφάλαιο ΙΙΙ στοιχείο η) με τη σφράγιση που καθορίζεται στο κεφάλαιο VΙ στοιχείο γ) σημείο 1στ).

γ) Επιθεώρηση τοποθέτησης και προγραμματισμός

1. Κατά την τοποθέτησή της στο όχημα, η συσκευή ελέγχου και η τοποθέτηση στο σύνολό της πρέπει να πληρούν τις διατάξεις τις σχετικές με τα όρια ανοχής, όπως καθορίζονται στον τίτλο ΙΙΙ στοιχείο η) σημείο 2.

2. Η συσκευή ελέγχου πρέπει να ρυθμίζεται όσον αφορά:

- την ημέρα της δοκιμής τοποθέτησης,

- την ώρα στο κράτος μέλος όπου είναι εγγεγραμμένο το όχημα,

- τις προσαρμογές που αποφασίζει η Επιτροπή των Ευρωπαϊκών Κοινοτήτων,

- τα 8 τελευταία ψηφία του αριθμού αμαξώματος,

- τον αριθμό της κάρτας συνεργείου του εξουσιοδοτημένου τεχνίτη ή συνεργείου.

δ) Περιοδικοί έλεγχοι

1. Περιοδικοί έλεγχοι των συσκευών λαμβάνουν χώρα ύστερα από κάθε επιδιόρθωση της συσκευής ή ύστερα από κάθε αλλαγή του χαρακτηριστικού συνετελεστή του οχήματος ή της πραγματικής περιφέρειας των τροχών ή κάθε δύο έτη τουλάχιστον από την τελευταία επιθεώρηση και δύνανται να πραγματοποιούνται στο πλαίσιο των τεχνικών ελέγχων καταλληλότητας των οχημάτων.

Οι επιθεωρήσεις αυτές περιλαμβάνουν τους ακόλουθους ελέγχους:

- την καλή λειτουργία της συσκευής ελέγχου, συμπεριλαμβανομένης της μεταφοράς δεδομένων στην κάρτα συνεργείου,

- τη συμμόρφωση στη διάταξη του κεφαλαίου ΙΙΙ στοιχείο η) σημείο 2 σχετικά με τις μέγιστες ανοχές όσον αφορά την τοποθέτηση,

- την ύπαρξη σήματος έγκρισης στη συσκευή ελέγχου,

- την ύπαρξη πινακίδας τοποθέτησης,

- το αμόλυντο των σφραγίδων της κατασκευής και των άλλων στοιχείων της τοποθέτησης,

- την πραγματική περιφέρεια των ελαστικών.

2. Η ρύθμιση της συσκευής ελέγχου πρέπει να περιλαμβάνει τα εξής:

- την ημερομηνία της περιοδικής επιθεώρησης,

- την ώρα στο κράτος μέλος όπου είναι εγγεγραμμένο το όχημα,

- τις προσαρμογές της ώρας που αποφασίζει η Επιτροπή των Ευρωπαϊκών Κοινοτήτων,

- τα 8 τελευταία ψηφία του αριθμού αμαξώματος,

- τον αριθμό της κάρτας συνεργείου του εξουσιοδοτημένου συνεργείου.

3. Οι επιθεωρήσεις πρέπει να περιλαμβάνουν την αντικατάσταση της πινακίδας τοποθέτησης.

ε) Μέτρηση σφαλμάτων

Η μέτρηση σφαλμάτων στην τοποθέτηση και κατά τη διάρκεια της χρήσης εκτελείται υπό τις ακόλουθες προϋποθέσεις, που πρέπει να θεωρούνται ως κανονικές συνθήκες δοκιμής:

- όχημα χωρίς φορτίο, με κανονικές συνθήκες λειτουργίας,

- πιέσεις ελαστικών, σύμφωνα με τις οδηγίες του κατασκευστή,

- φθορά των ελαστικών εντός των επιτρεπομένων από τις ισχύουσες προδιαγραφές ορίων,

- κίνηση του οχήματος: το όχημα πρέπει να προωθείται από τον ίδιο του τον κινητήρα σε ευθεία γραμμή και σε επίπεδη επιφάνεια, με ταχύτητα 50 ± 5 χιλιόμετρα την ώρα. Η μετρούμενη απόσταση είναι τουλάχιστον 1 000 μέτρων.

- Ο έλεγχος δύναται επίσης να πραγματοποιηθεί σε κατάλληλη τράπεζα δοκιμής, με τον όρο ότι θα είναι παρόμοιας ακρίβειας.